[pic] | EURÓPAI BIZOTTSÁG |

Brüsszel, 2011.3.25.

COM(2011) 155 végleges

Javaslat

AZ EURÓPAI PARLAMENT ÉS A TANÁCS HATÁROZATA

az EU Szolidaritási Alapjának igénybevételéről

(a Bizottság előterjesztése)

INDOKOLÁS

A 2006. május 17-i intézményközi megállapodás[1] a pénzügyi keret megfelelő fejezeteinek felső határát túllépve évi 1 milliárd EUR-s felső határig engedélyezi az Európai Unió Szolidaritási Alapjának igénybevételét. Az Alapból való részesedés részletes feltételeit a 2012/2002/EK tanácsi rendelet[2] tartalmazza.

Az Alapból Szlovénia, Horvátország és a Cseh Köztársaság által a 2010. szeptemberi árvízkatasztrófák miatt benyújtott támogatási kérelem alapján a keletkezett károk összesített becsült értéke a következő:

(EUR) |

Kedvezményezett állam | Közvetlen kár | Küszöbérték | 2,5 %-on alapuló összeg | 6 %-on alapuló összeg | A javasolt támogatás teljes összege |

Szlovénia – 2010. szeptemberi árvíz „súlyos katasztrófa” | 251 300 861 | 217 669 000 | 5 441 725 | 2 017 912 | 7 459 637 |

Horvátország – 2010. szeptemberi árvíz „szomszédos ország” feltétel | 47 002 839 | 275 804 000 | 1 175 071 | - | 1 175 071 |

Cseh Köztársaság – 2010. augusztusi árvíz | 436 477 560 | 824 029 000 | 10 911 939 | - | 10 911 939 |

Összesen | 19 546 647 |

A kérelmek vizsgálata alapján[3], valamint figyelembe véve az Alapból nyújtható maximális támogatást és annak lehetőségét, hogy az előirányzatok átcsoportosíthatók a többletkiadást igénylő fejezeten belül, a Bizottság 18 371 576 EUR, illetve 1 175 071 EUR összegig javasolja az Európai Unió Szolidaritási Alapjának igénybevételét, amely összegeket a pénzügyi keret 3b. alfejezetébe, illetve 4. fejezetébe kell allokálni.

Az Alapból történő ezen forrásallokációs javaslat révén a Bizottság a 2006. május 17-i intézményközi megállapodás 26. pontjával összhangban kezdeményezi az egyszerűsített háromoldalú eljárást, hogy biztosítsa a költségvetési hatóság két ágának egyetértését az Alap igénybevételének szükségességét és az igényelt összegeket illetően. A Bizottság felkéri a költségvetési hatóság mindkét ágát, hogy szándékáról értesítse a másik ágat és a Bizottságot.

A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni.

A Bizottság költségvetés-módosítási tervezetet nyújt be annak érdekében, hogy a 2011. évi költségvetésbe bevezessék a specifikus kötelezettségvállalási és kifizetési előirányzatokat, a 2006. május 17-i intézményközi megállapodás 26. pontjában foglaltaknak megfelelően.

Javaslat

AZ EURÓPAI PARLAMENT ÉS A TANÁCS HATÁROZATA

az EU Szolidaritási Alapjának igénybevételéről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Parlament, a Tanács és a Bizottság között a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 26. pontjára,

tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[5],

tekintettel a Bizottság javaslatára[6],

mivel:

(1) Az Európai Unió a katasztrófa sújtotta régiók lakossága iránti szolidaritás gyakorlati érvényesítésére létrehozta az Európai Unió Szolidaritási Alapját (a továbbiakban: az Alap).

(2) A 2006. május 17-i intézményközi megállapodás az Alap igénybevételét évi 1 milliárd EUR felső határig engedélyezi.

(3) Az Alap igénybevételére vonatkozó rendelkezéseket a 2012/2002/EK tanácsi rendelet tartalmazza.

(4) Szlovénia, Horvátország és a Cseh Köztársaság kérelmet nyújtott be az Alap igénybevételére a heves áradások okozta katasztrófa miatt,

ELFOGADTA EZT A HATÁROZATOT:

1. cikk

Az Európai Unió 2011-es pénzügyi évre vonatkozó általános költségvetésének keretében az Európai Unió Szolidaritási Alapjának igénybevételére összesen 19 546 647 EUR összegű kötelezettségvállalási és kifizetési előirányzatot kell hozzárendelni.

2. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

[1] HL C 139., 2006.6.14., 1. o.

[2] HL L 311., 2002.11.14., 3. o.

[3] A Bizottság közleménye (SEC(2011) 218 és SEC(2011) 373) a Szlovénia és Horvátország, illetve a Cseh Köztársaság által benyújtott, az Európai Unió Szolidaritási Alapjának igénybevételére irányuló kérelmekről.

[4] HL C 139., 2006.6.14., 1. o.

[5] HL L 311., 2002.11.14., 3. o.

[6] HL C […]., […]., […]. o.